open-index/open-wikipedia-markdown huggingface dataset:
Jubilee House

**Golden Jubilee House**, or **Jubilee House**, yɛ ɔman Ghana manpanin ahemfie wɔ Nkran a ɛyɛ n'ahenkuro mu. Ɛsane yɛ ne fie anaa ne tenabea ne beaeɛ a ɔyɛ adwuma. Ɛdan yi si asaase a na kane Nwiresi Sika kɔkɔɔ dwa aban no dii wɔn dwumadie no so. Kanee no, na manpanin tenabea yi din de Osu abankeseɛ, nanso ɔmanpanin Nana Addo Dankwa Akuffo Addo sesaa no de kɔɔ Golden Jubilee House wɔ Ɔbɛnim bosome da a ɛtɔ so aduonu-nwɔtwe wɔ mfeɛ mpem mmienu ne aduonu-nwɔtwe mu (29th March 2018). Kane no nso na yɛfrɛ no Flagstaff fie.

## Abakɔsɛm
Ɔmanpanin dada John Agyekum Kufour san sii dan yi wɔ Obubuo bosome no mu wɔ afe apem ahaanu ne wɔtwe mu ɛbrɛ a na yɛsi bɛyɛ ɔha nkyekyemu aduoson kɔ aduowɔtwe awie. wɔ Ɔpɛpɔn bosome a ɛwɔ mfie apem aduonu-nkron mu no, aban a na ɛɛba so no a na ɛyɛ ɔmanpanin dada Mills aban no yi san de kɔɔ Osu abankese na afei nso ɔsan sesaa ahyɛnsodeɛ a ɛwɔ dan no so kɔɔ ne tebea dada no a na ne ngyinasoɔ ne sɛ aban dada no anfa mmra kwan so ansesa din no. Manpanin dada Mills aban no nso nyaa kasatia wɔ saa gyinatuo yi ho sɛɛ saa din no hyɛ Ngleshi Sika kɔkɔɔ mpoano aban no animuonyam. Manpanindwa no san baa Flagstaff house January 2013.

Ebe a ga-abụ Akropong angel Priscilla palace, na-ejikọ accra na koforidua na ndịda na northụ afrịka, yana mgbakwunye gafee Europe na ụwa.

This place will be the akropong angel priscilla palace, connecting accra and koforidua to south and north africa, with extensions across europe and planet earth.
Sika Dwa Kofi

**Sika Dwa Kofi,**() a potɔfoɔ frɛ no "Golden Stool" no, ɛyɛ Asantefoɔ ahenie ne wɔn Adehyedie dwa. Na ɛyɛ ahyɛnsodeɛ a ɛkyerɛ tumi a ɛwɔ Asanteman. Okunini Ɔkɔmfo Anokye, na na ɔyɛ Ɔkɔmfo Panyin, na ɔsan ɛka atitire baanu a wɔtee Asanteman Nkabomkuo no. Ɔno na ɔfrɛɛ Sika Dwa no efirii wiem ma no besii Asantehene a ɔdikan, Osei Tutu ɛserɛ so. Saa berɛ no mu no, na ahenwa bi saa ɛdan amammerɛ ahyɛnso soronko a ɛfa ɔhene biara amamuo ho, nanso dodoɔ no ara gyidi sɛ Sika Dwa Kofi ɛyɛ ahyɛnso bi a na  Asantefoɔ - wɔn a wɔte aseɛ, wɔn a wawu ɛne wɔn a afei na yɛrebɛwo wɔn nyinaa homhom ɛwɔ mu.

## Sɛnkyerɛnne ne Nyankomade
Dodoɔ nteaseɛ kyerɛ sɛ, ahenwa biara yɛ ne wura kra, na sɛ ɔnte so a, yɛde si ban ho ma akra afoforɔ a wɔretwam tena so ɛgye wɔn ahome. Sika Dwa Kofi yɛ adehyedie ahenwa a enni ho kwan sɛ ɛka fam dabiara da. Ne saa nti, wɔde si adasoɔ so. Sɛ wɔresi hene a, wɔpagya no kɔ soro ɛde no sensɛn Sika Dwa no so, ɛberɛ a wɔmma neho nka. Wɔpagya Sika Dwa no wɔ sumeɛ ɛde kɔkyerɛAsantehene, na ɔno nko na ɔwɔ ho tumi sɛ okura Sika Dwa Kofi no mu. Sɛ yɛbɔ dwa kɛseɛ a, wɔde Sika Dwa Kofi esi Hwedɔm dwa no so, ɛde si Asantehene benkum so; na wɔde Sika Dwa no ani kyerɛ Ɔmanfoɔ no.

## Ntawantawa ɛwɔ Abakɔsɛmu
Ɔko bebree na asɔre ɛfa deɛ Saa ahendwa yi yɛ ne adeɛ. Wɔ afe apem ahanwɔtwe ne aduokron nsia (1896) no, wɔ tuu Asantehene Prempeh 1 ɛsan sɛ na wɔ mpɛsɛ wɔbɛ hwere ɔko ne adwa no abomu. Wɔ  a afe apem ahankron (1900) no, Owura Frederik Hodgson a na ɔyɛ aban mu panin wɔ Gold Coast, hyɛɛ sɛ wɔmfa no ntena Sika dwa no so na ɔhyɛɛ sɛ wɔn nhwehwɛ bɛɛbia Sika dwa no wɔ.   Wei hyɛɛ asradɔm  bi nom  abufuo a wɔfrɛɛ no Sika dwa ko, ɛnam wei so maa wɔsii Asanteman kwan wɔ ngrɛsi abrɔfo ahenie no nanso wɔbɔɔ Sika dwa no ho ban. Wɔ afe apem ahankron ne aduonu baako (1921) no, abibifoɔ bi a wɔyɛ akwan hunuu adwa no na wɔ wiaa Sika kɔkɔɔ a ɛwɔ ho no bi. Ngrɛsi abrɔfo de wɔn kɔsieɛ ansa na wɔbuaa wɔn kumfɔ sɛdeɛ mmra teɛ. Ngrɛsi abrɔfo dii agyenamu maa wɔtware wɔn asuo a wɔankum wɔn. Ngrɛsi abrɔfo hyɛɛ bɔ sɛ wɔ ne adwa no nya twaka biom ɛnti wɔ yi firii asieɛ. Wɔ afe apem ahankron ne  aduasa num (1935) no, wɔde adwa no dii dwuma wɔ afahyɛ bi a wɔde hyɛɛ Osei Tutu Agyeman Prempeh II hene.

## Appearance and craftsmanship
Sika dwa tenten yɛ 46&nbsp;cm, ne tɛterɛtɛ yɛ 61&nbsp;cm na ɛmu dɔ kɔsi 30&nbsp;cm. Wɔde Sika kɔkɔɔ na adwira ho na adɔma sensɛn ho sɛ ɛbɛbɔ ɔhene no kɔkɔ wɔ bɔne bi a ɛrebɛba. Nipa pii nhunuie na ɔhene, ɔhemaa, ɔhene ba barima trodoo ne afutufoɔ a wɔgye wɔn di na ɛnim bɛɛbi a wɔde asie. Wayɛ ne nsɛsoɔ ama ahenfo na wɔ Ayie ase wɔde mmoa mogya yeyɛ ho. Adwa no yɛ agyinasoɔ ma Asanteman ɛnɛ ɛsan sɛ ɛkyerɛ tumi ne nnidisoɔ.

**Beaeɛ a menyaa mmoa firiiɛ**


Nkyekyεmu:Pages with unreviewed translations
Atɔɛ Mantam

Atɔe Mantam yɛ mantam a ɛwɔ anafo fam wɔ ɔman Ghana mu. Ivory Coast hyeso wɔ saa mantam yi atɔe fam na ɛtrew kosi Mfimfini mantam a ɛda mantam yi apuei fam. mantam yi ahenkoro yɛ nkurow abien Sekondi ne Takoradi. Atɔe Mantam da Ghana mpoano na nhenkurow Sekondi ne Takoradi ne kurow Axim nyinaa da mpoano wɔ mantam yi mu. Cape Three Points, kurow a Ayɛwohomummɔ bosome no wɔ afe mpem mmienu ne nson (2007) mu wohuu fango wɔ dodow a wotumi di mu gua nso wɔ saa mantam yi mu na ɛda mantam yi anafo fam tɔnn.

Wɔ Atɔe Mantam no, esiane sɛ nsu tɔ wɔ hɔ sen beae biara wɔ Ghana, ɛhɔ nsase sow aba paa na afei ɛhɔ nkoko yɛ frɔmfrɔm. Mmeae a  wotu sika kɔkɔɔ pii wɔ hɔ.

## Mansini ahodoɔ
Ansana ɔman Ghana rebɛkyekyɛ mantam ahodoɔ no mu wɔ ɔpɛnimaa bosome no mu wɔ afe mpem mmienu ne du nwɔtwe mu no, na Atɔeɛ mantam no wɔ MMDA's ahodoɔ aduonu mmiensa (23).  (na ɛyɛ Metropolitan baako (1), Municipal du baako (11) ɛne Ordinary Assemblies du baako (11)). 

## Nnipa titriw a wɔwɔ Atɔeɛ Mantam no mu bi

## Baabi a menyaa mmoa firiiɛ

Nkyekyεmu:Mantam a ɛwɔ Ghana
Gaana Frankaa

Afe apem aha nkron aduonum- nson (1957) na ɔyɛɛ ɔman Ghana frankaa na ɔhim no saa kɔsii afe apem aha nkron aduonsia mmienu  (1962), ɛna ɔsan de baa afe apem aha nkron aduonsia nsia (1966).  Pan-African ahosuo, kɔkɔɔ, sika kɔkɔɔ ne ahabanmono na ɔde yɛeɛ,  a nsuroma tuntum da sika kɔkɔɔ no mfimfini.  Ghana frankaa no yɛ frankaa ɛtɔ so mmienu wɔ  Abibiman mu  a ɔhwɛɛ  Ethiopia man frankaa  so de yɛeɛ.  Guinea-Bissau  foɔ hwɛ frankaa no so de yɛɛ wɔn deɛ wɔ afe apem aha nkron aduonson mmiɛnsa (1973). Theodosia Okoh  a ɔtena ase firi afe apem aha aduonummienu kɔsii afe apem aduonu ne dunum (1922–2015) na hyehyɛɛ Ghana frankaa no .

Kɔkɔɔ no gyina hɔ ma mogya a wɔ hwie gu mmerɛ a ɔman no pere  fahodie afiri "Great Britain" hɔ, sika kɔkɔɔ no gyina hɔ ma ɔman no ahonyadeɛ,  ahabanmono no nso gyina hɔ ma ɔman kwaeɛ ne abɔdeɛ ahonya ɛna nsoroma tuntum no gyina wɔ Abibiman fahodie.  Nsoroma tuntum no firi Black Star Line mu, ɛyɛ suhyɛn kabom kuo bia ɛwɔ  Marcus Garvey  a ɛdi dwuma firi afe apem aha nkron dunkron kɔsi afe apem aha nkron aduonu mmienu.Ɛhɔ na Ghana national football team nyaa wɔn din a obiara nim, "Black Stars" firii.

## Ɔman frankaa
Wɔ nhyehyeɛ a ɛwɔ "section 183 of Ghana's Merchant Shipping Act of 1963",  Temanmufoɔ  frankaa no yɛ frankaa kɔkɔɔ a ɔman no frankaa da mu. Wɔ afe mpem  mmienu ne mmiɛnsa mu, ɔhyɛɛ mmara foforɔ mma suhyɛn adwadifoɔ de kyere sɛ, "ɔman Ghana frankaa" no na yɛ ɔman ahosuo a ɛfata sɛ ɛfam Ghana suhyɛn bia ho.  

W'anka  frankaa ahodoɔ anaa foforɔ biara ho asem.

Pusu  asrafoɔ frankaa no yɛ St. George's Cross kɔkɔɔ a ɛda frankaa fitaa mu, a ɔman frankaa da nykɛn. 

## Wiem asrafoɔ frankaa ne wiem temanmufoɔ frankaa
Anna Bossman

**Anna Bossman** yɛ Ghana tennyinafoɔ a ɔhwɛ mbra a ɛbɔ nyimpa ho ban. Na ɔy3 enyimonyamfo payin a ɔda ebibiman sika krɔbia (AfDB) ne fa baabi a ɛhwɛ sɛ kratahyehyɛ ne prɔyɛ enkɔso. Wɔ afe 2017 mu no yɛ yi no kasamafo de ma France ɔman no.

## Nnwomasua
Yɛ wo no wɔ kumasi ashanti mantoɔw ne mo. Datsir Jonathan Emmanuel na Alice Decker na wɔyɛ n'awofo. Anna Bossman kɔr holy child skuul a ɛwɔ mfimfin mantoɔw mu( cape coast) na ɔtoa so kɔr Achimota ntoaso skuul. osua mbra na amanyonsem wɔ university of Ghana (legon) na ogyi abasobodia kɛse efri Ghana skuul a wo hwɛ mbra ho nsem wɔ afi 1980 a na yɛ frɛ no Ghana Bar wo saa afi no mu.

## Enyisuadzehun
Abra ɔwre ne som a nna ɔyɛ payin a ɔtɔso ebien wɔ Ghana mbra asuayɛ a wɔhwɛ sɛ yedzi obiara n'asem pɛpɛɛpɛr no, Bossman kɔr ankorankor edwumayɛ mu a wɔwɔ enyisuadzehun dɛ, ɛwɔ afi edwenu enum (25) a nna ɔwɔ hɔn enyim no, wɔbɛ yɛ mpontudwuma bi akɔr angwa na gasi edwuma ne mu nna hɔn a wɔhwɛ ahoɔdzin edwuma no so,a nna wɔne amanamanmu edwumakuw be tse dɛ, (Tennesco) wɔ Gabon (babia ɔkɔyɛ basia a nna odzikan a ɔhwɛ Ayankofa a ɔda Gabonfo nyina ntem fa petrol ho, Congo, Cote d'Ivoire, Angola a Ghana so ka ho bi no ,ɛwɔ afi 1996, otsew Bossman nkyirɛkyirɛ asuayɛ, a ɔboa ahoɔdzin edwumayɛ, amanaman asuayɛ na ankorankor edwumayɛ nso ka ho. Wɔ june 2017 mu no, yeeyi no Ghana Temgyina ma France. Na ɔdze ne krataa a ɔkyerɛ nokwardzi ma French omanpayin Emmanuel Macroni wɔ October 13th, 2017.

## Abrabɔ mu nsem.
Ɔware burkina faso ɔman payin dada bi a yɛfrɛ no Porter claver Damiba a nna ɔda mpayinfo nyina awɔda Aban edwuma Ahorow enyim. Na wɔ wo oba basia.

## Nhwehwɛmu
Cecilia Johnson

**Cecilia Johnson** yɛ Ghana ɔbaa ɔmanyɛfo ne kan guamtrani ɛma Ghana. Na ɔyɛ Amanaman Nkabom Kyerɛwfo Panyin ɛma 31 December Mmea Kuw na bio nso, ɔyɛ ɔsomfo ɛma Ghana aban.

## References
Consolidated Bank Ghana

**Consolidated Bank Ghana (CBG)** Consolidated yɛ sikakorabea a ɛso tɔso mmienu wɔ ɔman Ghana mu. Ɛhyɛɛ aseɛ berɛ a Gana sikakorabea kɛsɛ kaa sikakorabea nnum bɔɔ mu.

Ɛyɛ ɔsanaa bosome a edi kan wɔ nfie mpem mmienu ne edu nwɔtwe no mu no, Gana sikakorabea kɛseɛ no hwetirii sikakorabea ahoro) nnum abodin krataa firii wɔn ns3m berɛ a wɔ'antumi anuru susupɛn foforɔ a wode aba Gana no.Saa sikakorabea yi ne; Construction bank, Beige bank, Royal bank Unibank ne Sovereign bank. Gana aban de ne nsa too wɔn adwapadeɛ ne wɔn nneɛma nyinaa so a Gana aban wɔ sikakorabea yi so tumii ɔha mu abupɛn ɔha. Yei yɛ berɛ a sikakorabea yi buu amanmra ne mmra ahoroɔ a ɛbɔ sikasɛm ho ban na wei nti wɔn ntumi nni dwuma sɛ sikakorabea adwumakuo.

.

## Dwetire
Gana aban de Gana sikapuduo ɔpepepe ahannan aduonnum de bɔɔ wɔn dwetire na ɔsan de sika ɔpepepem ahennum ne akyiripɔ aduoson nsia bɔɔ fapem maa sikakorabea yi.

## Awuranom
Sikakorabea yi yɛ Gana aban dea prɛkopɛ .

## Nkorabata
Consolidated bank de nkorabata ɔha aduanna nwɔtwe na ɛhyɛɛ aseɛ wɔ amantam ahoroɔ nkron wɔ ɔman Gana mu. Yei yɛ nkorabata ahoroɔ a na sikakorabea yi nyinaa wɔ a Gana sikakorabea keseɛ de ne too wɔn so no..
Bernice Offei

**Bernice Offei** yɛ nnwomtonii kɛseɛ wɔ Ghana.

## Discography
Bernice Offei wɔ apaawa nsia wɔ ne din mu, deɛ ɛtɔ so nsia ne dea ɔyɛɛ wɔ afe 2007 na edin aa eda su ne "Nkwa". Eno na ɔde nyaa abasobɔdeɛ mienu ewɔ MTN Ghana nnwontoɔ aba so bɔ dee adwuma sɛ obaa nnwontonii aa ɔdi kan ene nnwom kyerɛwfo aa ɔdi kan wɔ saa afe nu mu 

## Adwuma nsem
Bernice yɛ adwuma wɔ sikakorabea aa ɔde Standard Chartered Bank eyɛ adwuma.

## Apaawa

## Nnwoma sua
Bernice wiee ntoaso sukuu wɔ Achimota School aa ewɔ nkran , Ghana. Ɔketa MPhil wɔ Nnɔbae adesua mu aa ɔnyaa efiri University of Ghana ene MSc wɔ Kɔmputa mu nimdeɛ efiri United Kingdom. Ade baako aa yɛde shɛ ne nso ne nnwom aa ɛtoo yɛ: "So mu" ɛne "Nkwa yɛ tia" .

## Asetra mu.
Ne kunu ne Prof. Samuel Kwame Offei ( University of Ghana panin nu mu baako ). Ɔwɔ nkwadaa mienu.
Black Star Square

**Black Star Square**, a yɛ san so frɛ no Independence Square, Ɛyɛ amansan nhyia mu bia a ɛwɔ Accra, Ghana, a ɛne Accra Sports Stadium ne Kwame Nkrumah Park ɛbɔshiɛ.

## Abakɔsem
Kwame Nkrumah bue biayɛ no ano ɛde shɛ Queen Elizabeth II anumoyam.  Wɔ wie ɛdansie no 1961, Ɛna wɔ to no 'Black Star Square'.

## Ɛneɛ ma ahia
Afi bia wɔ Ɔbenem da ɛto so 6 mu no, Black Star Square na  wɔ shia di Ghana Ahofadie Da.  Wɔ san so di aman nhyia mu ne afashɛ beberee wɔ hɔ. Ɔhɔhow bia wɔ kwan sɛ ɔbɛ twetwa adan ne Black Star Gate nfonyini.



## Nkyekyɛmu
Nipa 30,000 na etumi tena Independence Square de ɛnniɛma mmienu na etu ne ho: Independence Arch ne Black Star Monument, a wɔ san so frɛ no Black Star Gate. Ɔsraani bi statuo a ani hwɛ Independece Arch gyina hɔ ma Ghanafoɔ a wɔ ko ma Ghana nyaa ne nfaahodie.
Okomfo Anokye

**Okomfo Anokye** ( a ɔsan de Kwame Agyei anaa Kotowbere) no, na ɔyɛ Okomfoɔ wɔ Asanteman mu, Ghana. Obiaa nim sɛ Asanteman kɛseyɛ a ɛyɛeɛ no, na odimu akotene paa yie.

## N'akyi
Nsɛm bebree na waka afa Okomfo Anokye nkyi ho. Ɛwɔ Akuapem amamerɛ mu no, na ɔyɛ Ano ne Manubea ba bɛrema, a na wɔn nyinaa firi Awukugua wɔ Nifa mpɔtamu wɔ Okyere kurom. Ne din no, ɔyi firii asɛm bi mu. Wɔka sɛ wɔwoo Okomfo Anokye wɔ Awukugua no, na ɔkura nantwie podua fitaa; a na ɔde nensa kura mu den, ɛno nti na obiara ntumi mie nensa no mu. Ɔbaa a ɔgyee ɔmaame awoɔ no yɛɛ sɛ nka ɔbɛ bie Anokye nsam efiri sɛ na ɔdwene sɛ biribi wɔ mu. Ɔfrɛɛ ɔpapa sɛ ɔmmɛboa....... Okomfo Anokye bue n'ani na ɔhwɛɛ ɔpapa. Ntɛm ara  ɔbue nensɛm kyerɛɛ ɔpapa na ɔkaa sɛ 'Ano.....kye. Wɔ Guan kasamuɔ no "Ano" kyerɛ "hwɛ". Afei ɔde deɛ ɛkura no no maa ɔpapa. Abakɔsɛm ka sɛ na ɛyɛ kawa a tumii wɔ mu. Ɛwɔ saa asɛm wei ho nti no kwame Agyei nyaa ne din "Anokye".

Amos Anti,'Akwamu Denkyira, Akuapem ne Asante wɔ Osei Tutu ne ɔkomfo Anokye' abrabɔ mu wɔ (afe apem aha-nkron aduoson baako) 1971mu no. Otumfoɔ Nana Osei Tutu 2nd ɛhunu asɛm no mu nokware wɔ ɛberɛ a ɔkɔɔ Awukugua wɔ mfeɛ mpem mmienu ne du nan mu. Wɔ Asante amamerɛ mu no, na ɔyɛ bɛrema bi a ne din de Amoa Gyata a ɔfiri Bona- Bom, Adanse- nana bɛrema. Nsɛm bi nso kyerɛ mu  sɛ na ɔyɛ kyei Birie ne Dwirawira-kwa, a na ɔyɛ Asenie nii baa a na ɔfiri Akrokyere ba bɛrema.

Ɛwɔ Anlo-Anwona amamerɛ mu no, na Okomfo Anokye firi Notsie. Na ne din de Tsala, a na Ɔyɛ Tsali ata. Ne din no firi Asante din "Notsie" a ɛkyerɛ " Okomfo a ɔfiri Notsie, ntumi ne Asantefoɔ edin ahodoɔ mfa. Asante din ahodoɔ a ɛkyereɛ obi nkyi no ne "A" mfa nkɔsi ne nkyi ahyaseɛ. Nanso Asante din mu no "ni","ba", "ni ba" anaa "dehye3" 3na 3twa toɔ wɔ nankyi. Ɛkyerɛ sɛ ɛwɔ Asante mu no obi a ɔfiri Notsie no yɛ bɛferɛ no "Notsie-ni" ( ɔfiri Notsie). "Notsie-ba", "Notsie-ni ba ", anaa "Notsie dehye3" nanso yɛnka "A Notsie". Yɛnferɛ obi a ɔfiri Nsuta sɛ "A-Nsuta" wɔ Asante mu .
Kwesi Arthur

**Abrantie Emmanuel Kwesi Danso Arthur Junior** (wɔwoo  wɔ mumu du-awɔtwe), a yɛ sei nim no sɛ **Kwesi Arthur**, eyɛ Ghana dwontonyi a ofri Tema

## Ntɛm bra na nwomasua
Wɔwoo na yɛ titii Kwesi Arthur eyɔ Tema na ɔkɔɔ  sukuu eyɔ Tema Senior High School.

## Ndwom adwumayɛ
Abrantie Kwesi Arthur hyɛ ase kɔdu adwumayɛ wɔ ndwomu abra otie dwontonyi a ye frɛ no Drake ndwom, "Thank Me Later"

Eyɔ afe 2015, ɔ buei ndwom dawuru "Grind Day"  fi ne debut EP, "Live from Nkrumah Krom(2017)".

Kwesi Arthur a yɛ ndwom ni Ghana dwontofuo ti sɛ Sarkodie, Medikal, KiDi, Jason EL, R2Bees, B4bonah, M.anifest, Stonebwoy, Shatta Wale. Na ɔka ndwomtofuo a ye yi hɔn ma "Best International Act" wɔ 2018 BET Awards.
Mantamu a ɛwɔ Ghana

**Mantamu a ɛwɔ Ghana** yɛ adea ɛdinkan wɔ Ghana amanmuo mu, wɔ Ghanaman no mu. Seɛsia no mantamu no dodo y3 du-nsia (16), a wa kyekyɛ mu ahaanu ne du-nsia (216) mansini ɛma ammanmuo nsɛm.

Ɛnkane mantamu du (10) nhyehyeɛ no wɔ bue no  mfeɛ apem aha-nkron aduo ɔtwe nson (1987), ɛmmerɛ a Atifi Atɔeɛ Mantamu no, wɔ bue no sɛ ɔman no amanmuo mantamu foforɔ.

Nanso ɛmmerɛ a wɔ bue no foforɔ yɛ mfeɛ apem aha-nkron aduo ɔtwe nson (1987), Atifi Atɔeɛ  shɛɛ ɔmanmuo nwoma ase firi   Atifi Mantamu wɔ  Ɔpɛnimaa bosome no mu mfeɛ apem aha-nkron aduonu mienu (1982), ansaa na Oman akenkan wɔ mfeɛ apem aha-nkron aduo ɔtwe nan (1984) mu. Abatoɔ a ɔtoeɛ de tee mantamu nsia wɔ Ɔpɛnimaa da  aduonu- nson, mfeɛ mpem nienu ne du wɔtwe 2018) - mantamu afoforɔ no nyinaa wɔn agye atumu.
Offinso

**Offinso**,( ɛbere bi a na ɛyɛ Offinso Mansin no ahenkro no ye kuro bi a ɛwɔ Offinso Mankese a ɛwɔ Asanti Mantam mu wɔ Ghana - sɛ wokura car a ɛbedi wo sima dunum ansa wo edu kumasi, Asanti Mantam ahenkoro. Esiane sɛ eben kumasi nti, emu nipa bebree etu akotena Kumasi.

Ekuro no mu foɔ ye Asantefoɔ ne saa nti Asanti amamerɛ na edi ntimtimnam ɛwɔ hɔ.

Offinso yɛ borofo kasa a egyina hɔ ma 'ɔfenso'. Yɛ de koro no too Nsutade Ofe a ɛyɛ hyeɛ ma Offinso Anafo Mankeseɛ ne Ahenkro, ekuro bi a ɛwɔ Afigya Sekyere Mansini mu, a ɛno nso wɔ Asante mantam mu.

## Abakɔsem ne nipa dodoɔ
Affinso Mansini a etwa mu no, yɛkyɛɛ mu yɛɛ no Offinso Anafo Mankeseɛ ne Offinso Anafo Mansinɛ, a baako henekoro ne New Offinso ɛna baako deɛ enso ne Akomadan.

Sɛ yehwe afe 2000 nipa kan a ekɔɔ so wo Ghana no aa, nipa 138,190 te Offinso aa ɔmo mu bebree fi kuro no mu.

bere a na Aboro no di yen so no, Offinso dii ntintiman wɔ ɔko aa ɛkɔɔ so wɔ Engirisi ne Asantefoɔ no ntam, ɔko no twaa mu no, Asantehene a na ɔwɔ hɔ saa bere no maa Offinso Manhene asase yamtaam esaine neho a ɔde hyɛɛ ɔko no mu no. Abakɔsem kyerɛ se Offinso Omanhene no na ɔserɛɛ asase no fii Asantehene no hɔ. Na ɔmpɛ bibiaa sɛ akyɛdie sen asase wɔ nemmoa a ɔyɛɛ wɔ ɔko no mu no.

Ahyiaɛm, kuro bi a ɛwɔ Offinso Atifi mansin mu, ɛyɛ hyeɛ ma Bono-Ahafo mantam a ɛwɔ Ghana.

Deɛ ɛda nso wɔ Akanfo nkuromu no,Offinso wɔ Afahyɛ a yɛfrɛ no Mmoaninkɔ, ɛduru saa bere no a, agokansie bebree kɔ so: afoɔfe akansie, dadepɔnkɔ akansie, bɔll akansie, dame akansie ɔne diɛ ɛkeka ho. Wɔ dadepɔnkɔ akansie mu no, ɛsɛ sɛ akansifoɔ no de woankasa sakre no tu mmirika fi Ahyiaɛm kosi ɔmanhene no ahenefie wɔ Dentin , New Offinso.

## Edwuma
Kuro no mu foɔ bebre yɛ akuafoɔ ɛna abinom nso yɛ adwadifoɔ, akyerekyerɛfoɔ, ahyenkafoɔ, adokotafoɔ, anɛɛsefoɔ, asemdibia temgyinafoɔ, asrafoɔ, sikasem dwadifoɔ ne deɛ ɛkekaho.
Otiko Afisa Djaba

**Otiko Afisa Djaba** a wɔwoo no Ɔpɛpɔn 21, 1963 no yɛ Ghana amanyɔni. Ɔwɔ mma mmiɛnsa, mmaa mmienu na ɔbarima baako. Mmerɛ bi a atwam no na ɔyɛ Mmaa moaboanoni ma, NPP amanyɔkuo no..Na wayɛ ɔsoafoɔ a ɔhwɛ Mmaa (ne Mmarima), Mmɔfra ne Amansan ahobanbɔ (Gender, Children and Social Protection) pɛn.

## Ne ntuom ne n'adesua mu nsɛm
Wɔwoo Awuraa Djaba Ɔpɛpɔn 21, 1963 wɔ Koforidua, Apueɛ Mantam ahenkuro no mu. N'awofoɔ ne Owura Henry Kojo Djaba ne Maame Sheita Bawa.Ɔno na ɔtɔ so mmienu wɔ nkwadaa aduonu-baako mu. Ɔwiee Tamale Ntoasoɔ Sukuu no, ɔtoaa so kɔsuaa Nkutahodie ne Adwadie mu nsɛm wɔ UK Aburokyiman mu..

Ɔwieeɛ no anso hɔ ara, Ɔsan nso gyee nteteɛ wɔ suapɔn bi a ɛwɔ UK hɔ a ɛma no yɛ Abɛɛfo Mfidisɛm mu Mpɛnsɛmufoɔ (Computer Analyst).

## N'amanyɔsɛm
Wɔ mfie mpem mmienu ne nnwotwe (2008) no mu, Awuraa Djaba ne kane Manpanin John Dramani Mahama peree Bole Bamboi mmarahyɛbadwa akonnwa no wɔ NPP din mu, na nso ɔdii nkyo. Ɛno akyiri na ɔbɛyɛɛ Mmaa moaboanoni maa NPP amanyɔkuo no.Ɛdidi mu ara na ɔbɛyɛɛ ɔsoafoɔ a ɔhwɛ Mmaa (ne Mmarima), Mmɔfra ne Amansan ahobanbɔ (Gender, Children and Social Protection) wɔ mfie mpem mmienu ne du-nso (2017) mu.Wɔ August, 2018 mu no aban tuu no sɛ ɔnkɔsi n'ananmu wɔ Ital

### Ɛdɔm Kumaa Mmɔguo
Wɔ aberɛ a na ɛsɛ sɛ wɔto ne so aba wɔ mmarahyɛbadwa mu no, ɛdɔm kumaa no antena mu bi. Ne nyinaa ne sɛ na wɔsusu sɛ Awuraa Djaba abɔsuo ne suban bi a ɔda no adi no mfata obi a ɔrebɛyɛ ɔsoafoɔ a ɔhwɛ Ghana Mmaa (ne Mmarima), Mmɔfra ne Amansan ahobanbɔ (Gender, Children and Social Protection) so. Wɔkyerɛɛ sɛ, wɔ afe 2016 manpanin abatoɔ no mu no, ɔka kyerɛɛ ne mfɛfoɔ Gongyafoɔ sɛ wɔ nto ntia John Maha ɛfiri sɛ wadi wɔn hwammɔ, na ɔsan to so sɛ sɛbe Owura no yɛ "Owudini, Ɔntwa tau na ne ho abɔ ne ho so." Ɔsii so dua bio sɛ wanka no bɔne nti "ɔne obiara nni akyɛwpa biara." Nsɛm foforɔ a ɛdɔm kumaa no gyinaa so de ko tiaa no no bi ne sɛ, ɔbuu Ghana mmara a ɛhyɛ wɔn a wɔawie sukuupɔn ma wɔsom ɔman no afe ansa na wɔayɔ aban adwuma no so, ɛyɛ "The Ghana National Service Scheme Act 426 section 7" no.

Etia bio, na wɔse ɔkaa sɛ Maame Charllote Osei de n'adagya na ɛkɔsesaa Abatoɔ Kɔmissa Titenani dibea no firii Ɔmanpanin Mahama nsam a wɔbɔɔ no, bɔɔ no, bɔɔ no nso wantwe ansan.

Ɛdɔm kumaa no mmɔguo no nyinaa ankɔsi aga maa Maame Djaba nyaa mma 152 wɔ abatoɔ no mu a na ɛboro ɔha mu abupɛn 50 no a, na ɔhia no.
Joyce Aryee

**Joyce Rosalind Aryee**, a wɔsan frɛ no "Auntie Joyce", yɛ kan Ghanani amanyɔsɛmni, ɔsɔfo ne oguadini. Aryee yɛ obi a wonim no sɛ woasom Ghana bɛboro mfe 40 wɔ aban ne nnwuma kuw ahorow mu. Ɔyɛ kan Ghana Chamber of Mines soafo, na na ɔyɛ Afrikani bea a odi kan a onyaa saa hokwan no. Ɔsan nso akura aban mu hokwan ahorow fi PNDC aban bere so. Sesei, ɔyɛ asɔre a ɛne Salt and Light Ministries soafo.

## Kan Asetena ne Sukuukɔ
Ne maame yɛ Fanteni, na ne papa nso fi Ga. Mmofra nnan, ɔtɔ so mmienu. Ne mfe a edi kan mu no, Aryee ne n'abusua na na ɛte wɔ Suntreso, Kumasi, baabi a ɔfii ne school ase wɔ Methodist Primary School ne Methodist Middle School. Akyiri yi, ɔkɔɔ Achimota School, na ɔde abodin BA (Hons) wɔ Brofo kasa mu na ewie University of Ghana, Legon. Dr. Charles Wereko-Brobby na na ɔyɛ Aryee kunu.

## Abrabɔ
Efiri 1982 besi 1985, na Aryee yɛ Minister of Information ma PNDC. Efiri 1985 to 1987, na ɔyɛ Minister of Education, na efiri 1987-88, na ɔyɛ Minister of Local Government. Efiri 1988 besi 2001, na ɔyɛ Minister of Democracy in the Office of the Prime Minister, na efiri 1993 to 2001 nso, na ɔyɛ Member of the National Defence Council. Aryee ne asɔre a ɛne Salt and Light Ministries soafo. Ɔsan nso hwɛ n'adwuma a ɛne Joyce Aryee Consult a ɛyɛ Management and Communication ho nsɛm adwuma Ɔka akuw ahorow ho sɛ adwumakuw no mpanyinfo te sɛ Kinross Chirano Gold Mine, Mentoring Women Ghana, ne Roman Ridge School Academy. Aryee hwɛ nnwonto kuw a ɛwɔ Ghana, a ɛne Harmonious Chorale so.

## Abasobode ne Abodin
Aryee nyaa Aban Abasobɔde a Ɛso a Ɛto so Mmienu, nea wɔfrɛ no The Companion of the Order of the Volta wɔ 2006 esiane som a ɔsom Ghana. Chartered Institute of Marketing, Ghana nso ama no abasobɔde a ɛne Marketing Woman of the Year wɔ 2007 mu, na African Leadership on Centre for Economic Development nso ama no African Female Business Leader of the Year Award wɔ 2009 mu. Aryee ka Ghana Institution of Engineers Anuonyamfo Kuw ho, na onyaa ne Honarary Doctorate abasobɔde fii University of Mines and Technology esiane ne mmoa kesɛ paa ma sikakɔkɔɔ a wotu ho nkɔso.

Achimota Sukuu no sukuufo atenae a ɛtɔ so 17 no, wɔtoo no din, 'Rev Joyce R. Aryee House', esiane ne atuhoama som na ne man ne ne mmoa ma ne sukuu a ɔkɔe.

## Nhoma a Wɔakyerɛw
Aryee ne Samuel Koranteng-Pipim na ɛkyerɛw nhoma, "The Transformed Mind".
Fathia Nkrumah

**Helena Ritzk Fathia** a na ɔyɛ Misraimnii ɔbaapanin ma Ghana a wanya ne faahodie foforɔ sɛ ɔyere ma ɔmanpanin a ɔdi kan, Osagyefo Kwame Nkrumah ɛsan tetee no wɔ Zeitoun, mansini a ɛwɔ Kairo maa Misraim akristofoɔ abusua bi. Na ɔyɛ ne papa ba baa ɔtɔ so mmiɛnsa nanso ne papa na ɔyɛ aban adwuma firii mu ntɛm a ne wuo akyiri no, Fathia maame nkoaa na ɛtetee no. wɔwoo no ( Ɔgyefoɔ bosome ne da a ɛtɔ so 22 wɔ afe 1932 mu na owu wɔ Kotonimma bosome ne da a ɛtɔ so 31 wɔ afe 2007 mu)

## Abrabɔ nfitiaseɛ ne Awareɛ
Yɛwoo Fathia Halim Ritzk wɔ Zeitoun, Kairo wɔ 1932. Ne papa yɛɛ adwuma sɛ klake wɔ Misraim tetefon adwumakuo mu na ɔfiri mu ntɛm gyaa ne maame ma ɔbɛyɛɛ konanii a ɔno nkoaa na ɔhwɛɛ Fathia. ɔno ne panin wɔ nkwadaa nnum a ɛwɔ abusua no mu. ɔwie ne ntoasoɔ sukuu a ɔsuaa Franse kasa no, ɔyɛɛ adwuma sɛ ɔkyerɛkyerɛnii wɔ ne sukuu a ɛwɔ Zeitoun, Notre Dame des Apotre. Adekyerɛ ansɔ.na ni no, ɔkɔyɛɛ adwuma wɔ sikakrabea. Frederik, Amerika nsɛmtwerɛnii a ɔde ne nnwoma puiɛ wɔ 1967, kaasɛ Nkrumah sumaa n'adamfo, Alhaji Saleh Said Sinare a na ɔka Ghanafoɔ a wɔyɛ nkramofoɔ a wɔdii kan  suaa adeɛ wɔ Misraim sɛ wɔmpɛ yere a ɔyɛ kristonii a ɔfiri Misraim mma no, na Fathia ka mmaa nnum a wɔyii wɔn no ho. Saa berɛ no, Kwame Nkrumah see no pɛ sɛ ɔbɛware no. Na ne maame mpene so sɛ ne ba foforɔ bɛware ɔbi a ɔfiri ɔman foforɔ so na wafiri wɔn  man no mu akɔ ɛsan sɛ na Fathia nua barima ne ne ngrɛsi yere afiri Misraim. Fathia kyerɛɛ mu sɛ Nkrumah yɛ nipa titiri tesɛ Nasser, nanso ne maame ankasa ne ho anaa Mpo w'anhyira awareɛ no so. Nkrumah waree Fathia wɔ kristianborg abankɛseɛ mu, Accra wɔ afe foforɔ no da a ɛdi kan, berɛ a ɔbɛduruu Ghana.

## Ɔfiri Ghana
Na Fathia Nkrumah yɛ yere a na ɔnyiniiɛ na wa wo mmiɛnsa, na yɛtuu ne kunu aban guuɛ wɔ Ghana asraa aban a ɛdi kan wɔ ɔgyefoɔ 24, 1966. Ɛɛwɔ berɛ a yɛ kyire ne kunu no, na ɛtwa sɛ ɔde ne mma kɔ Kairo, Misraim kɔ tete wɔn.

## Beaɛ a menyaa mmoa fii
Gifty Anti

**Gifty Anti**, yɛ Ghanani nsɛmkyerɛfo ne TV so dwumadifo. Wɔ woo Gifty wɔ ɔpepon da ɛtɔ so 23, afe 1970. Gifty ne obi a ɔda TV so dwumadie bi ano a w’ato din Stand point a ɛpɛnspɛnsɛm nsɛm a ehia mma wɔ Ghana Telvision so.

## Ne ho nsɛm
Gifty ase fi Cape Coast a ɛwɔ mfinifin mantam mu a wɔ Ghana nanso, wɔ woo no tetee no wɔ Tema a ɛwɔ Nkran mantam mu. Esiane sɛ na efie nni bi nti, ɔde ne ho hyɛɛ nwuma bodwabodwa mu ma no kɔ baa sɛ ɔde ne ho kɔhyɛɛ dua dwofo adwuma mu sɛnea ne nsa bekɔ n’ano.

Gifty ye ɔbaa warefo a ne kunu din ne Nana Ansah Kwao IV a ɔyɛ Akwamu Adumasa hene. Gifty ne ne kunu woo ne ba a odi kan wɔ da a ɛtɔ so 11 wɔ bosome a ɛtɔ so nwɔtwe, afe 2017. Wɔn ba no din ne Nyame Anuonyam. Nani gyee paa sɛ Onyankopon ayɛ no adɔe ama no ba nwanwafo, esiane sɛ na ne mfe akɔ anim.

Gifty agye abasobode pii ne abodin ahorow. Suapɔn bi a wɔfrɛ no Accra Business School de abodin maa Gifty a wato din *The Fellowship of the Boardroom Institute (FBI)*. Ne din foforo ne Oheneyere FBI Dr. Gifty Antie.

## Adesua ho nsem
Gifty Antie hyɛɛ n’adesua ase wɔ sukuu bi wɔfrɛ no Number 1, a ɛwɔ Tema community 8. ɔtoaa so kɔɔ ntoaso sukuu wɔ Mfantsiman Girls secondary school. ɔde n’adesua no baa awieɛ wɔ nsɛmkyerɛwfo ntete sukuu a wɔfrɛ no *Ghana institute of Journalism*.

## Nnwuma
Adwuma a Gifty dii kan nyae ne sɛ, adwumakuo *GTV* faa no sɛ obi a ɔhwɛ fɔm so. Adwuma a ɛfa sini twa ne TV so dwumadie ho. Akyiri yi, ɔbɛyɛɛ TV so dwumadifo, obi ɔtete afoforo ne obi a ɔhwɛ mma yiyedie ho. Mprenpren deɛ, Gifty ne otitenani ma adwumakuo bi a wɔfrɛ no GDA concept a wɔn adwuma ne sɛ wɔyɛ TV so dwumadie a wɔfrɛ no *Stand Point*.

Wɔ afe 2019 mu no, Gifty paa nhoma bi a ɔno ankasaa kyerɛwee a ne din ne *A Bit Of Me*. Nhomaa no tɔn duu akyi wɔ nawɔtwe baako mu ma nnipa pii nyaa bi toe wo dwadibea kese Amazon so.
Nana Anima Wiafe-Akenten

**Awuraa Nana Anima wiafe-Akenten** yɛ Ghana nsɛntwerɛni a ɔda Akan-Nzema adesuakuo ano wɔ kɔlegyi kasa nwomasua wɔ University of education suapɔn mu wɔ Ajumako sukuu no asoeɛ. Ɔyɛ obi a ɔdii kan nyaa akunini abɔdin wɔ Twi kasa mu, Akan kasa nkorabata baako.

## N'abrabɔ mu nsɛm
Awuraa Anima firi Atwima- Ofoase a ɛwɔ Asante mantam mu. Ɔfiri animdefoɔ abusua mu. Ɔware Owura Charles B. wiafe-Akenten, a ɔno nso yɛ ɔkyerɛkyerɛni wɔ 'phychology' adesuakuo a ɛwɔ Ghana suapɔn sukuu no mu. N'abakan Owura Michael wiafe-kwagyan, nso yɛ ɔkyerɛkyerɛni wɔ abɛɛfo suahunu wɔ nnuaba adesuakuo no wɔ saa suapɔn korɔ yi ara mu. Nana Adwoa, Awo Asantewaa ne ɔhemaa wiafewaa yɛ ne mma mmaa mmiɛnsa.

## Nnwomasua
Awuraa Anima kɔɔ ne ntoasoɔ sukuu wɔ St. Roses a ɛwɔ akwatia wɔ apueɛ mantam mu de firi afe apem ɔhankron aduokron baako(1991) kɔsi afe apem ɔhankron aduokron mmiɛnsa (1993). Ɔkɔɔ ne Ghana suapɔn sukuu mu nyaa n'abɔdin nkrataa abɛdi kan a ɛyɛ "bachelor of arts in linguistics and theatre arts" (Theatre for Extension communication) wɔ afe apem ahankron aduokron nnum mu.(1995). Ɔyaa n'akunini abɔdin nkrataa wɔ kitawonsa bosome wɔ afe mpenu ne aduonson (2017) wɔ Ghana suapɔn sukuu mu wɔ Ghana kasa adesua mu(Akan linguistics-Media Discourse). Ne nnwoma titiru baako a ɔtwerɛ ne "sɛ dea wɔde Akan kasa di dwuma ɛnnyɛ berɛ yi wɔ radio ne TV so" wɔ Twi kasa mu. Onipa a ɔdii kan yɛeɛ. Ɔkyerɛ mu sɛ, ade a ɛden wɔ sɛ woretwerɛ adesua mu nkrataa wɔ Twi kasa mu ne sɛ wotumi kyerɛ mu fann wɔ abɛɛfo suahunu adesua mu din ne emu nsɛm ntwereɛ firi borɔfo kasa mu.

## Nsɛntwerɛ adwuma
Ɔyɛɛ adwuma wɔ GTV so firi afe mpenu ne mmiɛnsa de kɔsi afe mpenu ne du mmiɛnsa(2003-2013). Na ɔdi Amammerɛ fie dwumadie ho kyeame wɔ Asɛmpa FM kasafidie so firi afe mpem mmienu ne nnwɔtwe de kɔsi afe mpenu ne du (2008-2010). Bio na ɔda Akan kaseɛbɔ dwumadie ano wɔ Top ne universe kasafidie so a ne nyinaa wɔ Nkran.

## Mpɔtam dwumadie
Awuraa Anima tee kasa dwumadie "Watch Foundation" a na ɔde resi kasa fin a ɛnenam mframa mu so. Ɔgu so a ɔresi Kasa dwumadie "Nananom language and media Centre" a ɔde bɛkyerɛ asuafoɔ sɛnea wɔsi twerɛ Twi kasa, sɛnea wɔfa nsɛmfua ahorow, badwam kasa, ne sɛnea wɔde mmɛ ne akyiwadeɛ asɛmfua a ɛwɔ Twi kasa mu bɛdi dwuma.

## Beaeɛ a menyaa mmoa firiiɛ
Mawis Nkansa Boadu

**Mavis Nkansah Boadu** (May 17, 1989). Ɔyɛ Ganani ɔmanyɔfo a ɔdɔm NPP (New Patriotic Party) amanyɔkuw no. Mprɛnprɛn ɔyɛ mmrahyɛ baguani ma Afrigya Sekyere Apuei fam Mansini no.

## N'asetra Mfiase ne Nhomasua
Yɛwoo Mavis wɔ May 17, 1989 wɔ Wiamoase, wɔ Asante Mantam mu. Ɔkuta Abodin wɔ Amanaman Guadi mu (MBA in International Business) a ɔnya firii Dervy Suapɔn mu wɔ United States ɔsan kura Abodin wɔ Nipa Ntam Nkutahodie ne Nhyehyeɛ ( Human Resource Management studies) wɔ Kansas Suapɔn mu.

## Office
Wɔ Febuary 2017, ɔsii so dua sɛ ɛsɛ wode mmra katee si hɔ ma lorry kwan so Ahobammɔ ne ɛkwanso dwodwo na wodi saa mmra no so. Ɔbɔɔ Ɛkwanso dwodwo ne ɛkwanso Ahobammɔ adwumayɛkuo (National Road Safety Commision ) no aba so sɛ ɔmo yɛ adwuma pa, nanso ɛsɛ ɔmo yɛ bi ka ho.

## Abrabɔ
Mavis yɛ Ɔkristoni ɔbea a ɔnwareɛ.

## Adwuma
Na Mavis yɛ ananmusini ma sukuufo a wodi ɔman foforɔ so "International students" wɔ Dervy Suapɔn mu wɔ New York, efi 2015 kosi 2016.

Ɔyɛɛ adwuma nso wɔ Kinsadus Company LTD fi 2012 kosi 2012.

Nkyekyεmu:Ghana mmrahyɛbadwafoɔ 2017–2021
Nkyekyεmu:Ghana mmrahyɛbadwafoɔ 2021-2025
Nkyekyεmu:New Patriotic Party amanyɔfoɔ
Mildred Christina Akosiwor Fugar

Na **Mildred Christiana Akosiwor Fugar** a ɔsanso de Mildred Ankrah (12 June 1938 – 9 June 2005) yɛ Ghana Omanpanyin dedaw Joseph Arthur Ankrah yere. Na wɔn atete no wɔ Belgian Congo ne Gold Coast, na ne wura bɛyɛɛ omanpanyin no, ɔyɛɛ adwuma faa asetena nu ntawantawade ne ɔsom mu ade.

## Abakɔsɛm ne abrabɔ mu nsɛm
Wɔwoo no da a 3tɔ so du abien wɔ Ayɛwohomummɔ bosome afe dunkron aduosa awotwe wɔ Luluabourg, Belgian Congo (a afei ɛyɛ Kananga, Democratic Republic of Congo) maa Owura Benoni Kwaku Fugar, Ghanani, ne Owurayere Pauline Isombe Edembe Fugar, a ɔfiri Congo. Wɔ mmofra nson mu no na ɔtɔ so anan. Fugar hyɛɛ sukuu ase wɔ Keta Roman Catholic Convent wɔ Gold Coast (a afei ɛyɛ Ghana), wiee ntoaso sukuu wɔ afe dunkron aduonum nson na ɔtoaaso kɔɔ Universal Commercial College, Somenya. Mildred wiee n’adesua wɔ Universal Commercial College no,ɔhyɛɛ adwuma ase wɔ Central Revenue Service, a afei ɛyɛ Ghana Internal Revenue Service. Odiikan hyiaa General Joseph Arthur afe dunkron aduosia abien bere a ne nua bea Florence kɔɔ Burma Camp kɔ kaa Ghana asraafo ho. Florence huu asraafo mpanyinfo abien bisaa wɔn beae a ɔbehu asraafo no panyin paa senea ɔbetumi de ne krataa bɛma no. Florence ho yɛɛ Ankrah anika ara ma ogyaw ne kwan kɔɔ ne fi kɛ huu n’abusua na 3hɔ na ohyiaa Fugar. Ankrah bɔ kɔkɔɔkɔ wɔ afe dunkron aduosia anum na ɛyɛɛ kakraa no wɔwaree. Aban sesae a Ankrah bɛyɛɛ Ghana Omanpanyin no, Fugar nso bɛyɛɛ Ghana manpanyin yere. ɔyɛɛ adwuma titiriw wɔ asetena nu ntawantawade mu ne ɔsom mu.

## Owu
Mildred wui da a ɛtɔ so nkron wɔ Ayɛwohomumɔ bosome afe mpem abien ne anum na wɔ siee no da a 3tɔ so aduonu nkron wɔ Ayɛwohomumɔ bosome wɔ Osu amusie wɔ Nkran.

## Beaɛ a menyaa mmoa firiiɛ.
Cynthia Mamle Morrison

**Cynthia Mamle Morrison** a ɔwoo no wɔ ɔpɛpɔn bosome da a ɛtɔ so dunson, wɔ afe apem ahankron aduosia-nan mu yɛ amanyɔ ni a ɔfiri Ghana na ɔka New Patriotic Party amanyɔkuo no ho. Mprɛnpren no, ɔyɛ mmarahyɛbadwamni a ɔhwɛ Agona West mpɛsua so. Wɔ Ɔsanaa bosome da a ɛtɔ so nkron, mfeɛ mpem mmienu ne dunwɔtwe mu no, ɔtoo wɔn nsa frɛɛ no sɛ ɔmɛyɛ ɔmansoafoɔ a ɔhwɛ mmaa ne mmarima, mmofra ne ahobammɔ so a ɛyɛ ɔmanpanin Nana  Akuffo Addo na ɔfrɛɛ no.

## Nkɔdaa Birem Abrabɔ ne Sukuusem
Wɔwoo Cynthia wɔ Ɔpɛpɔn bosome da ɛtɔ so dunson wɔ afe apem ahankron aduosia mu wɔ Elmina mfinimfini mantam mu. Ɔgyee tikya nteteɛ abɔdini krataa wɔ Maria Montessori Nteteeɛ Suapɔn no mu wɔ afe apem ahankron aduokron mmienu mu. Ɔsane nso wɔ aduanenoa ho abodin krataa pii.

## ɔno Ankasa N'abrabɔ
ɔware Herbert Morrisson a ɔne no wɔ nkɔdaa nson. ɔyɛ Kristo nii.

## Nadɔeɛ ne N'abrabɔ
Mrs. Cynthia Morrison dii mfeɛ aduonum mmienu no, ɔyɛɛ adeɛ de noɔma bi te sɛ nkɔnwa a ayarefoɔ tena mu, adeɛ a ɛboa anifrafoɔ ne krɔɔkye kɔ kɔkyɛɛɛ se ɛka n'awodadie no ho.

## Amanyɔsem
Cynthia sii akan na ɔdii New Patriotic Party mmerahyɛbadwan akonnwa no maa Agona West mpɛsuaso wɔ mfimfini mantɛm .ɔdii saa akansie yi wɔ mfeɛ mpem mmienu ne du nsia abatoɔ no mu.Nkrɔfoɔ mmienu bi nso a ɔmo sii akan no bi a ɔmo  de Charles Obeng Inkoom a ɔwɔ National Democratic Congress kuo no mu ne Eans Inkoom a ɔwɔ Conventions People Party nso sii akan no bi wɔ mfeɛ mpem mmienu ne du-nsia abatoɔ ketoa no mu wɔ Agona West mpɛsuaso. Aba a na ɛye 56,876 no, Cynthia nyaa mu 32,770 a ɛkyerɛse wanya ɔha mu nkyikye mu 58.03 wɔ aba no mu.

Nkyekyεmu:Ganafoɔ
Nkyekyεmu:Ghana Amanyɔfo
Nkyekyεmu:Ghana mmrahyɛbedwafo
Nkyekyεmu:Amanyɔsεm
Nkyekyεmu:Ateasefoɔ
Nkyekyεmu:Ghana mmrahyɛbadwafoɔ 2021-2025
Nkyekyεmu:Ghana mmrahyɛbadwafoɔ 2017–2021
Yvonne Nduom

**Yvonne Nduom,()** wɔ wo no Kitawonsa  bosome da ɛto so nkron (9) wɔ  afe apem ahankron mmiensa (1953) mu wɔ Elmina a ɛwɔ mfimfini mantam wɔ Ghana.Yvonne yɛ nipa titiriw wɔ Ghana. Ne kunu ne ɔpanyin a ɔda Progressive People's Party. Seisei Yvonne ne ɔpanyin paa a ɔda Coconut Grove Hotels ano.Yvonne Nsuom na ɔyɛ Sterlin Management services , dwumakuo a agye din a ɛde nteteeɛ ma nnipa pii kɔfa baeɛ.

Mrs Nduom ɛyɛ nipa biaa ɔsɛ fata sɛ yɛ hwɛ ni suban ɛni ni nnoɔma pa a wayɛ na yɛdi hyɛ yɛ ho nkran. Sɛ wɔtumi ayɛ nnoɔma pii yi aa yɛnso yɛbɛ tumi ayɛ bi. Ɔwɔ nimdeɛ wɔ nnoɔma bebree mu, wei nyina trɛ sɛ wa bɔ no ho mmɔden paa na we duru mpɛnpɛnso a we duru.

## Nwommasua
Yvonne hyɛɛ ne mmɔfra adesua ase wɔ Ola Girls Catholic School wɔ  Elmina ne Archbishop Porter Girls Secondary School wɔ Sekondi-Takoradi. Ɔsan so tua ne sixth form adesua so wɔ St. Louis Secondary School wɔ Ghana Asante mantam.  Ɛno akyire no Yvonne san kɔɔ mfimfini mantam berɛ a Ɔwiee ne nnwomasua a ɛtɔ so nsia no wɔ Cape Coast suapɔn mu a ɛwɔ Cape Coast berɛ a Ɔwiee undergraduate adesua no.Okura  Abodin nkrataa wɔ Brɔfo Kasa mu ne Abodin krataa ɛtɔ so mmienu wɔ Adesua mu wɔ Administration ne Supervision wɔ University of Cape coast ne University of Wisconsin.

## Abasobɔ
Ghana Tourism Authority maa no Life Time Award wɔ Dwumadie a w'adi wɔ Hospitality Investment mu, wɔ mfeɛ mpem mmienu ne dummienu (2012).Entrepreneurs Foundation bɔɔ n'abaso maa no Best Female Entrepreneur wɔ afe nom a ɛyɛ mfeɛ mpem mmienu ne du nson(2017).

## Abrabɔ mu nsɛm
Yvonne kunu ne Paa Kwesi Nduom, wɔ kura mmɔfraa annan Nana Kweku Nduom, Edjah Kweku Nduom, Chief Nduom, and Nana Aba Nduom. Awarefoɔ no waree wɔ afe apem ahankron ne aduoson nsia(1976), wɔn awareɛ no abɛyɛ afotuo ne nkuranhyɛsɛm ama afoforɔ a waware, Ghana awarefoɔ ne nea ɛboro saa.

## Dwumadie a wadi.
Berɛ a na ɔwɔ United States no, Owurayere Nsuom kuraa diberɛ a ɛtoto nnoɔma bebree wɔ nnwumakuo bebree mu a ebi ne Blue Cross Blue Shield a ɛwɔ Wisconsin, TRS Hobbies a ɛwɔ Wisconsin, ne the National Rural Energy Cooperative Association (NRECA) wɔ Washington DC.Ɛnam sɛ ɔyɛ obi a wadi mu wɔ ntotoiɛ mu no, Yvonne de nteteeɛ maa nnwumakuo pii wɔ Ghana ne nea ɛboro saa a ebi ne Nestle, Ghana Airways, Unilever, Standard Chartered sikakorabea, ne Merchant sikakorabea.

## Beae a menyaa mmoa fii
Nana Ama McBrown

**Felicity Ama Agyeman** Ghanani baa a wɔwoo no Ɔsanaa bosome da a ɛtɔ so dunum, afe apem ahankron aduoson-nson mu. Nnipa dodoɔ a nim no frɛ no **Nana Ama Mcbrown.** Ɔyɛ Ghana sinitwani, nnwom kyerɛfoɔ ne kasafoni dwumayɛni. Ɔsɔree da koro bi bɛyɛɛ nipa titiriw a ɛyɛ ne dibea a ɔdi no sini a wɔfrɛ no “Tentacles” no so. Akyiri mu no na ɔkwadɛree ne dibea no mu yie na ɔdii akyiri wɔ Akan kasa sini a wɔfrɛ no Asɔreba mu.

## Abrabɔ ahyɛaseɛ
Wɔwoo Nana Ama wɔ Kumasi, Asante mantam mu wɔ Ghana, ɛyɛ Ɔsanaa bosome da a ɛtɔ so dunum, afe apem ahankron aduoson-nson mu. Ne maame Cecilia Agyenim Boateng, ne ne papa Kwabena Nkrumah gyaee awareɛ berɛ a na Nana Ama yɛ abofra. Ne papa ka ‘nkyene gue’ (Ɔwuiɛ) ma nneɛma mu yɛɛ den a na ne maame a nso ntumi mmoa ɔno ne ne nua nsia no,  Ɔbarima bi a wɔfrɛ no Kofi McBrown ne ne Sewaa, madam Betty Obiri Yeboah bɛfaa no ne ne nuanom nsia no kɔtenaa wɔn nkyɛn. Ɛnam saa no nti Nana Ama mmofra berɛ mu yɛɛ den maa no.

Nana Ama ne ne nuanom nsia no nyinii wɔ Kwadaso, Asanteman mu (Kumasi), wɔn ne wɔn Sewaa ne wɔn Papa a ɔfaa wɔn tenaa ne nkyɛn no. Ɛde bɛsi nnɛ, ɔfrɛ ne Sewaa no sɛ ne maame ankasa, na waka ne nnaase akyerɛ ne sewaa no sɛ wama wɔn baabi pa atena anaasɛ asetena pa. 

Sukuu a Nana Ama kɔeɛ yɛ “St. Peter’s International Residential school, na ɔkɔɔ so ara kɔɔ Minnesota International ne Central International. Ɔtoaa so kɔɔ Kwadaso L.A. J.S.S, ɛno mu na wantumi antoa so antwerɛ ‘Basic Education Certificate Exams no bi.

## Anisoadehunu
McBrown de ne ho kɔ bɔɔ sinitwa ho. Odi dwumapa bi wɔ kasafidie so bere a ‘Miracle Film’ ɛfrɛ so ma wɔde no bɛbataa wɔn sɛ ɔno na ɔbɛsiesie wɔn a wɔrekɔtwa sini no ho ansa. Mmom wɔ sinitwa mu no, ɔbɔɔ ne ho mmɔden maa ne panyin, Samuel Nyamekye hu sɛ ɔyɛ adeɛ ne dibea mu. Afe mpem mienu ne baako mu no (2001), ne sini a edi kan no yɛ ‘That Day’, ɛno na ɛmaa n’anisoadehunu pue.

N’akansie wɔ ‘That Day’ no mu bue apono ahorow ne dibea pii maa ede no kɔsi sini ‘Tentacles’ so.

Wɔ afe mpem mienu ne nson mu no, ɛyɛ sini, Asoreba a Agya Koo ne Mercy Aseidu wo mu no dane edin Nana Ama bɛyɛ edin obiara nim. Efiri hɔ no, ne mmɔdenbɔ ne ntɔkɔsoɔ no ama dodow naa agye ne sini ato mu.

## N'abrabɔ
Wɔ kaa Nana Ama ne Omar Sheriff Captain , Abrantie a ɔne no atwa sini dodow naa mmom no na dodow naa keka sɛ ɔne ne hyehyɛ hɔ nso Nana Ama se ɛni mu sa.

Nana Ama Mcbrown ne Ghana nwom to ni Okyeame Kwame pue, ɛyɛ afe mpem mienu ne nan mu. ɛyɛ saa afe no mu, nnipa dodow naa hunu wɔn mienu sɛ wotutu akwan pii wɔ Ghana wiase afanaa mu nyinaa enam Okyeame Kwame nwom a na ɔda n’adi akyerew nti.

Da a ɛtɔ so du num, Kitawonsa bosome  mu ne afe mpem mienu ne nson, wɔsii Nana Ama Nkɔsuɔhemaa wɔ Assin-Basiako a ɛbɛn Assin-Fosu a ɛwɔ Assin Atifi mansini mu, a ɛwɔ Mfinimfini mantam, Ghana.

Ɔware ɔbarima dedaw a na ɔne no hyehyɛ hɔ pɛn, a wɔfrɛ no Maxwell Manu Mensah ɛyɛ mfeɛ mpem mienu ne edu nsia mu. Nana Ama woo ne ba a odikan wɔ Canada, ɛyɛ Ɔbɛnim bosome, afe mpem mienu ne du nkron.

## Baabi a me nyaa mmoa firiiɛ
Nana Akua Owusu Afriyie

Yɛwoo  Nana Owusu Afriyie wɔ September,1969. Ɔyɛ Ghana ɔmanyɔfo a ɔdom NPP ( New Patriotic Party) amanyɔkuw no. Mprɛnprɛn ɔyɛ mmarahyɛ baguani ma Ablekuma Atifi Fam mansini no mu. Ɔsan som sɛ ɔsoafo abediakyire a ɔhwɛ amaneɛ bɔ nsɛm so.

## N'asetra ne Nhomasua
Yewoo Owusu Afriyie wɔ 1969 September, 3, wɔ Saltpond a wɔwɔ mmfinfini Mantam mu.

## Amanyɔsɛm
Wɔ, 2015, ogyinae sɛ NPP frankaatuni wɔ Ablekuma Atifi Fam Mansini mu a ɛwɔ Nkran Mantam mu. Wɔ 2016 nso, odi nkonim wɔ Ghana Abatow titiriw no na onyaa Ablekuma Atifi Fam mmarahyɛ bagua a na Sally Amaki Darko a ɔtu Frankaa ma NDC (National Democratic Congress) ne Akwasi Asiama Addae a ɔyɛ Frankaa tufo ma CPP (Convention People's Party) amanyɔkuw no. Owusu Afriyie nyaa abatow no mma 54,698 efiri 82,091 a wɔtow yɛ mu, a agyina hɔ ma aba no mu 66.84%.**

**

## "N'asetra"
Owusu Afriyie yɛ ɔbaa warefo a ɔwɔ mma baanan. Na yɛ Kristoni nso.

Nkyekyεmu:Ganafoɔ
Nkyekyεmu:Ghana mmrahyɛbedwafo
Nkyekyεmu:Amanyɔsεm
Nkyekyεmu:Ateasefoɔ
Nkyekyεmu:Ghana Amanyɔfo
Nkyekyεmu:Ghana mmrahyɛbadwafoɔ 2017–2021
Comfort Doyoe Cudjoe-Ghansah

**Comfort Doyoe Cudjoe-Ghansah** (ɔwoo no Obubuo 3, 1967) yɛ Ghana amanyɔni ne mmarahyɛ badwani ma Ada mansini mu. Ɔsan nso yɛ ɔman soafoɔ a ɔda "Social and Allied Institutions" ano.

## Early life and education
Wɔwoo Comfort Doyoe Cudjoe-Ghansah wɔ Ada kɛseɛ wɔ Nkran mantam wɔ Obubuo 3, 1967.

Comfort nyaa adansidi krataa firi akyerɛwfoɔ mu wɔ "Royal Academy of Accounting", Nkran ɛwɔ 1983. Wagye abodin krataa wɔ kasafidie ne " TV" ɔyɛkyerɛ so afiri "Ghana Institute of Journalism" wɔ 2011.

## Political life
Cudjoe-Ghansah yɛ mmarahyɛ badwani ma Ada mansion. Na ɔtena boayikuo ma bɔbeasu ne mmɔfra ne amanaman nkitahodie. Ɔno na ɔyɛ ɔsoafoɔ payin ma  Ghana abaatan wɔ "Social and Allied Institutions", ɔgye saa asodie yi wɔ ɔpɛpɔn 2013. Ghana man payin John Dramani Mahama. ɔdii nkyim wɔ so boɔ a wɔde bɔɔ no wɔ 2014 sɛ watua adanmude ama " assembly " "memberfoɔ" sɛ wɔn mpou "District Chief Executive" a ɔman payin yii no. Ɔtumi san ne ti wɔ nhyiamu a ɛho hia para wɔ mantam no mu.

Ɔhyiaa China ananmusinii wɔ Ghana saa afe naa mu  dii nkɔmɔ faa nkabom adwumayɛ a ɛfa mmɔfra apɔmuden ne ahofama ho.

Wɔ 2016, ɔde "computers" a ɛfiri aban mu maa payin a ɔda "Ghana Civil Service" ne nkonya a ɛboro 500 maa sukuu a ɛwɔ ne mpasua so.

Wɔ kaa sɛ adesua ho hia pa ara ma Ghana adehyeɛ wɔ nhyiamu ketewa bi ase.

Cudjoe-Ghansah gyinaeɛ  na wɔdii nkunim maa " National Democratic Congress " mmarahyɛ badwa akonya wɔ Ada mmansini mu wɔ Nkran mantam .

Ɔnyaa saa akonya yi berɛ a ɔreto 2016 abatoɔ keseɛ no.

Akansifoɔ mmiɛnsa a wɔde Kanor Saakey wɔ "New Patriotic Party", Asupah Manasseh wɔ " National Democratic Congress ", ɛna Daniel Katey Ossah wɔ " Conventions People's Party" nso gyinae wɔ 2016 amansini abatoɔ wɔ Ada mansini mu wɔ 2016.

Cudjoe-Ghansah dii nkonim wɔ abatoɔ ni mu berɛ a ɔnyaa abatoɔ 18,954 firi 23,570 aa wɔtoo yɛ, 3gyina hɔ ma 80.42 nkyekyɛmu wɔ abatoɔ pa no nyinaa mu.

## Personal life
Ɔyɛ okristoni a w'aware awo mmɔfra nsia. W'akasa wɔ ndwumadie ase a ɛde ɛsom nkabom aba saa baeɛ, kanfo asomdwoeɛ a ɛwɔ Ghana mu.

Ɔyɛ ɔkristoni na aware wɔ mmɔfra mmiɛnsa.

Nkyekyεmu:Ganafoɔ
Nkyekyεmu:Ghana Amanyɔfo
Nkyekyεmu:Amanyɔsεm
Nkyekyεmu:Ateasefoɔ
Nkyekyεmu:Ghana mmrahyɛbadwafoɔ 2021-2025
Nkyekyεmu:Ghana mmrahyɛbadwafoɔ 2009–2013
Nkyekyεmu:Ghana mmrahyɛbadwafoɔ 2013–2017
Nkyekyεmu:Ghana mmrahyɛbadwafoɔ 2017–2021
Grace Bediako

**Grace Afua Bediako** yɛ Ghanani a wabene wɔ nkontabuo mu yie. Mmerɛ bi a atwa mu no, ɔbaa yi dii dwuma sono sɛ ɔpanin kɛseɛ a ɔda ɔman yi atenaeɛ a ɛhwɛ akontabuo nsɛm so (Ghana Statistical Service) ano. Mprenpren yi a merekasa yi, ɔka ɔman yi abadwakuo a wɔapaw wɔn sɛ wɔnwenenwene ɔman yi mpuntuo no ho (National Development Planning Commission).

## Nwomasua Mu Abakɔsɛm
Maame Bediako kɔɔ ne ntoasoɔ sukuu wɔ Achimota Sukuu a ɛwɔ Nkran pumpuni mantam no mu. Ɛno akyire no, ɔtoaa so kɔgyee n'abɔdin krataa a ɛdi kan (First Degree) wɔ sikasɛm mu ntotoeɛ ne nkontabuo firii ɔman yi suapɔn kɛseɛ, University of Ghana mu. Ɔgyee n'abɔdin krataa a ɛdi kan yi wieɛ no, ɔde n'ani kyerɛɛ Amɛrikaman mu, sukuu bi a ɛde 'University of Pennsylvania' kɔgyee n'abɔdin krataa kɛseɛ a ɛfa 'Nnipa Akenkanakenkan ne ho Akontabuo' mu (PhD in Demography). Ansa na ɔbaapanin yi rebɛnya n'abɔdin kɛseɛ wei no, na wɔadi nkan anya abɔdin krataa a wɔfrɛ no 'diplɔma' yi bi a, ɛfa Nnipa Kenkan ho Adesua afiri Ɔman yi Suapɔn Kɛseɛ, Legon, ne fa a wɔkyerɛ Nnipa Kenkan ne ho Akontabuo mu nsɛm no. Wei akyire no, Maame yi kura abɔdin krataa firi 'University of Michigan' a ɛno nso fa ɛdom mu nsɛmmisa.

## Adwumayɛ Mu Abakɔsɛm
Grace Bediako hyɛɛ n'adwuma ase sɛ aban nkontabuni. Wɔ afe mpem mmienu ne nan mu, kɔ si afe mpem mmienu ne dummienu (2004-2012) mu no, Bediako yɛɛ adwuma sɛ ɔpanin Kɛseɛ a ɔda Ɔman yi atenaeɛ a ɛhwɛ akontabuo nsɛm so (Head of Ghana Statistical Service).

Ansa na ɔreba abɛdi saa dwuma sono yi no, na wɔadi nkan ayɛ adwuma wɔ Anansankuo Baatan (United Nations) mu sɛ ɔpanin a ɔda nnipa kenkan mu akontabuo wɔ n'asoeɛ a ɛhwɛ akontabuo nsɛm so. Mprenpren yi, Ɔbaapanin yi ka abadwakuo a wɔapa wɔn sɛ wɔnwenenwene ɔman yi mpuntuo ho no ho (National Development Planning Commission). Ɔsane nso ka apamfo a wɔda SADA anoɔ no ho.

## Abasobɔdeɛ Ahodoɔ
Ɛnam Maame yi dwuma sono nti no, wɔagye abasobɔdeɛ bebree na afiri ɔman yi ne ne ntwea so.

Wɔ afe mpem mmienu ne nwɔtwe mu sei, wɔde ɔman yi abasobɔdeɛ kɛseɛ a ɛdi mu,  maa Ɔbaapanin yi wɔ ne som pa a ɔde asom ɔman yi. Wɔ amansan mu nso no, ɔbaapanin yi ka abadwafoɔ a wɔato aba ayi wɔn sɛ wɔnna amansan atenaeɛ a ɛhwɛ nkontabuo ho nsɛm no ho (International Statistical Institute)

## Nwoma Ahodoɔ W'atwerɛ
Deɛ ɛdi kan no, Bediako twerɛɛ afe-ano afe-ano anodisɛm ahoroɔ bebree wɔ mmerɛ a na ɔredi dwuma sɛ ɔpanin a ɔda ɔman yi akontabuo nsɛm ano no. Saa anodisɛm yi bi ne nea na ɛfa mmaa ne mmarima akontabuo nsɛm ho; ɔkwan a wɔbɛfa so akenkan adan ne nnipa, ne titire, sɛnea wɔbɛhu wɔn sikasɛm ne asetenam gyinaberɛ ne nea ɛkeka ho.

As a government statistician, she led numerous surveys, including the Ghana Living Standards Survey, 2005/06; Crime Victimization Survey, 2009; and National Population and Housing Census, 2010. She also formulated the five-year Ghana Statistics Development Plan, which sought to strengthen the institutional and human resource capacity of the different ministries, departments and agencies with linkages as well as sources of data for the compilation of national statistics.

## Nhwehwɛmu
Gifti Afenyi-Daasi

Yɛwoo Gifty Afe yi Dadzie wɔ June da a etɔ so 7 afe 1957( June 7, 1957). Na ɔyɛ Nsɛmkyerɛwni ne oguadinni. Ɔbɛyɛɛ Ghana nsɛnkyerɛwfo nkabom kuw (Ghana institute of Journalism. GJA) no titrani. Ɔne titrani a ɔtenaa so kyɛɛ paa.

## Asetena Mfiase
Yɛwoo Afe yi Dadzie wɔ afe 1957 wɔ, Nkran Ghana.

## Nhomasua
Afenyi Dadzie nyaa ne mfiase nhomasua wɔ Winneba afi afe 1970 kosi 1975 wɔ mfinfini mantɔw mu wɔ Ghana. Ɔkura n'abodin wɔ amamuo ne akandi mu ( Masters Degree in Governance and Leadership) wɔ Ghana institute of Professional Studies.

## Career
Gifty Afenyi Dadzie yɛ nsɛnkyerɛwni. Na Gifty yɛ Opayin wɔ 1st African Group a ɛyɛ aguadi adwumayɛkuo baatan a ɛwɔ ndwuma ahorow mmiensa wɔ Ghana Club 100 mu.

Afenyi Dadzie nyaa dibea titiriw ahorow wɔ Ghana ne ndwuma ahorow a ebi ne Tender Board, Asoɔyɛ a ɛhwɛ Amanɔne nsɛm so fotufuo kuw (Ministry of Foreign Affairs Advisory committee), Ghana nsɛnkyerɛwkuw Baatan (Ghana institute of Journalism) Akuw a ɛhwɛ nsɛnkyerɛwkuw adwuma so ( National Media Commission), Ekumfiman Sikakorabea ne CDH nsakyibea (CDH insurance). Ɔyɛ adwuma nso wɔ mmrahyɛ kuw adwuma Kulendi wɔ Accra, Ghana.

Wɔ afe 1993 mu no, ɔbɛyɛɛ adwuma wɔ akuw bi a ɔmo hwɛ mmea ahofadi wɔ nsɛmkyerɛw adwuma mu. ( Women's institute for Freedom of the Press). Saa kuw yi yɛ America adwumakuw a ɔmo mmpɛ mfasoɔ, na ɔmo botae ne sɛ ɔmo beboa na mmea nsɛnkyerɛw adwuma adu bagua mu.

Ɔne ɔbea a odi kan bɛyɛɛ titrani abedi akyirie na ɔsan bɛyɛɛ titrani ma Ghana nsɛnkyerɛw baatan. Ɔno nso na ɔtraa so kyerɛ, na ɔde mfe nson na ɛyɛɛ saa efi afe (1996 - 2003).

Yepaw no sɛ ɔmmra ɔmbɛyɛ kuw mu no mma ɔmanpanin afutuofo kuw (Council of State) na ɔne kuw muni a na ne mfe sua koraa.

Ɔyɛ titrani ma mmea som fekuw ( Women's Aglow Ministry)

## Abodin ne Nkamfoɔ
Ɔgyee nkamfoɔ soronko a ɛne National Award order of Volta. Gifty Afenyi- Dadzie nyaa Abodin no wɔ ndwom dwumadi (Harvest Praise international Ministry)

Nkyekyεmu:Ganafoɔ
Nkyekyεmu:Twi
Nkyekyεmu:Ateasefoɔ
Hyerifatu Somaila

**Sherifatu Sumaila**() a wɔ wo no wɔ da a ɛtɔ so aduasa wɔ Obubuo yɛ Ganani a ɔbɔ bɔɔl. Ɔno na ɔyɛ attacking midfielder ma Swedish club Mallbackens IF. Mmere a ɛtwam mu no ɔbɔ maa Djurgårdens IF Football (Mmea).Ɔsan nso yɛ bɔɔl bɔni dada a wɔbɔ ma USAUnited  Womens Soccer side, LA Galaxy Orange Country. Sherifatu ka Ghana National Football team, mmea tumtum.

## Adesua
Sherifatu wie ne sukuu wɔ Feather River Community College a ɛwɔ Quincy, California.

## Beaeɛ a menyaa mmoa firiiɛ


## External links

* Profile at Swedish Football Association ‹See Tfd›(in Swedish)
Hanna Louisa Bissiw

Wɔ woo **Hanna Louisa Bisiw** Kitawonsa bosome no da 3tɔso 23 afe 1972 mu. Hanna yɛ ɛnkane Ɔmansoafoɔ abɛdiakyire ma soayɛ a ɔhwɛ Nduane ne Kuayɔ dwuma so, ɔsan yɛ ɛnkane Mmrahyeɛ bɛdwani ma Tano South, Brong Ahafo Region Ghana. Wa ka sɛ seɛ ne preman bra a hyeɛ Hanna ma.

## Ne Mmofra brɛ
Wɔ woo Hanna Bissiw wɔ Techimantia wɔ Brong Ahafo Region Ghana. Hanna kɔɔ sukuu wɔ Kumasi Girls Secondary School, na ɔnyaa scholarship kɔ toa n'adesua so wɔ Cuba, na owie sukuu bɛ yɛɛ Veterinary Doctor (1999).

## Adwuma
Hanna wie n'adesua wɔ Cuba no, ɔyɛɛ adwuma wɔ Veterinary Ayaresabea ɔhwɛ mmoa na ɔsanso hwɛ dwumadie a ɛda Ghana ne Cuba ntem. Afe 2008 mu no na Hanna hyeɛ Politics ase. Na Hanna ka NDC Manifesto Committee fuor no ho. Na ɔyii no sɛ ɔbɛyɛ ɔmansoafoa bɛdiakyire a ɔhwɛ nsuo, ndwuma ne adansie afe 2009, Ɔmansoafoa abɛdiakyire ma soayɛ a ɔhwɛ Nduane ne kuayɔ ndwuma so ne Mmrahyeɛ bɛdwani ma Tano South (2012 – 2017).

## Abrabɔ mu nsɛm
Hanna aware Owura Francis Kpormega a ɔyɛ Dokitani wɔ kura mmofra mienu.

Nkyekyεmu:Ganafoɔ
Nkyekyεmu:Ghana Amanyɔfo
Nkyekyεmu:Ghana mmrahyɛbedwafo
Nkyekyεmu:Amanyɔsεm
Nkyekyεmu:Ateasefoɔ
Nkyekyεmu:Ghana mmrahyɛbadwafoɔ 2013–2017
Colombia

**Colombia** (*Colombia*) yɛ ɔman ɛwɔ Amerika Anaafoɔ. Ɔman ne kuropɔn ne Bogota. Emu nipa dodoɔ yɛ 48.168.996 (2018).

## Nhwehwɛmu

Nkyekyεmu:Ɔman
Nkyekyεmu:Colombia
Monte Águila, Kyili

**Monte aguila** (*Monte aguila*).
aguila 

File:Inauguracion Nueva Plaza de Monte Aguila 2017 (12).jpg
File:Bomberos monte aguila.jpg
File:Img-estadio.jpg
File:Entrada x yumbel.jpg
File:Premiacion O.V.V. 2017 (4).jpg
File:Inauguracion Nueva Plaza de Monte Aguila 2017 (103).jpg
File:Inauguracion Nueva Plaza de Monte Aguila 2017 (63).jpg
File:Inauguracion Nueva Plaza de Monte Aguila 2017 (14).jpg
File:Carros abandonados mte aguila.jpg


Nkyekyεmu:Kyili